അവയവമാറ്റം: മേല്നോട്ടത്തിനായി സോട്ടോ തിരുവനന്തപുരം: സംസ്ഥാനത്ത് അവയവമാറ്റ പ്രക്രിയ കൂടുതല് കാര്യക്ഷമമാക്കുക എന്ന ലക്ഷ്യത്തോടെ സ്റ്റേറ്റ് ഓര്ഗന് ആന്ഡ് ടിഷ്യു ട്രാന്സ്പ്ലാന്റ് ഓര്ഗനൈസേഷന് സോട്ടോ സ്ഥാപിക്കും. അവയവദാനവും അവയവമാറ്റ ശസ്ത്രക്രിയകളും ഒരു സൊസൈറ്റിയുടെ കീഴില് കൊണ്ടുവരികയാണ് ലക്ഷ്യം. 1994ലെ ട്രാന്സ്പ്ലാന്റേഷന് ഓഫ് ഹ്യൂമന് ഓര്ഗന്സ് ആക്ടിന്റെ കീഴിലാണ് ഇത് സ്ഥാപിക്കുക. തിരുവിതാംകൂര്കൊച്ചി ലിറ്റററി, സയന്റിഫിക് ചാരിറ്റബിള് സൊസൈറ്റീസ് രജിസ്ട്രേഷന് ആക്ട് പ്രകാരം സൊസൈറ്റിയായാണ് രജിസ്റ്റര് ചെയ്യുക. വാണിജ്യ ഇടപാടുകള് തടയുകയും ലക്ഷ്യമാണ്. കേരള നെറ്റ്വര്ക്ക് ഫോര് ഓര്ഗന് ഷെയറിങിനെ സോട്ടോയില് ലയിപ്പിക്കും.